Решение на Общия съд от 18 октомври 2023 г. — BZ/ЕЦБ
(Дело T-162/21)1
(Публична служба — Персонал на ЕЦБ — Жалба поради дискриминация и психически тормоз — Вътрешно административно разследване —Заместващо равностойно изпълнение на решение на Общия съд — Член 266 ДФЕС — Извинително писмо — Наличие на задължение за поверителност — Отговорност — Неимуществени вреди)
Език на производството: английски
Страни
Жалбоподател: BZ (представител: H. Tettenborn, адвокат)
Ответник: Европейска централна банка (представители: B. Ehlers и F. von Lindeiner, подпомагани от B. Wägenbaur, адвокат)
Предмет
С жалбата си на основание член 270 ДФЕС и член 50а от Статута на Съда на Европейския съюз жалбоподателката иска, от една страна, частична отмяна на решението на Европейската централна банка (ЕЦБ) от 17 ноември 2020 г., в частта, в която се определя обезщетение в размер на 50 000 евро, и на писмото на ЕЦБ от 12 януари 2021 г. относно наличието на задължение за поверителност, и от друга страна, обезщетение за неимуществени вреди, които претърпяла в резултат на тези актове
Диспозитив
Отхвърля жалбата.
BZ и Европейската централна банка (ЕЦБ) понасят направените от тях съдебни разноски.
____________
1     ОВ C 189, 17.5.2021 г.